Valériane Leblond

Arlunydd Ffrengig sy'n byw yng Nghymru yw Valériane Leblond. Mae'n paentio ar bren yn bennaf, gan greu tirluniau, bythynnod a delweddau o wragedd wrth eu gwaith tŷ.

Yn wreiddiol o Angers, Pays de la Loire, astudiodd Leblond yng ngholeg Rennes, a Phrifysgol Nantes, Llydaw.Taflen Adnabod Awdur: Elin Meek a Valériane Leblond, Cyngor Llyfrau Cymru, 2019. Symudodd i Gymru yn 2006, mae'n byw ym mhentref Llangwyryfon yng Ngheredigion. Mae Leblond yn siarad Ffrangeg, Cymraeg a Saesneg. Mae hefyd yn gweithio fel cynorthwyydd Ffrangeg yn Ysgol Gyfun Penglais.

Cafodd y llyfr Dim Ond Traed Brain gan Anni Llŷn, a ddarluniwyd gan Leblond, ei osod ar restr fer Gwobr Tir na n-Og 2017."Rhestr Fer Gwobrau Tir na n-Og" Bethan Gwanas, 28 Mawrth 2017.

Yn 2019 enillodd Wobr Tir na n-Og ar y cyd gydag Elin Meek, am ei gwaith darlunio yn y llyfr Cymru ar y Map, a gyhoeddwyd gan Rily Publications."Catherine Fisher a'i nofel The Clockwork Crow yn cipio gwobr llenyddiaeth plant Tir na n-Og" Cyngor Llyfrau Cymru, 16 Mai 2019.

Cyhoeddwyd ei chyfrol gyntaf i blant Y Cwilt gan Y Lolfa yn 2019.  Mae'r stori yn ymwneud â theulu bach yn gadael Cymru a mynd i chwilio am fywyd gwell yn America bell. Mae'r cwilt yn dod â chysur mawr pan mae hiraeth yn codi. Dyma'r gyfrol gyntaf i Valériane sgwennu'r stori a chreu'r lluniau.

Mae ychydig o debygrwydd rhwng arddull Leblond ac elfennau o waith Lizzie Spikes.

Cyfeiriadau

Dolenni allanol
Gwefan swyddogol
Cyfweliad gyda Beti George, BBC Radio Cymru, 31 Ionawr 2019
#CaruCelf – Valériane Leblond, Llyfrgell Genedlaethol Cymru, 14 Chwefror 2018

Categori:Arlunwyr yr 21ain ganrif o Ffrainc
Categori:Pobl o Angers